PATVIRTINTA

Klaipėdos Vitės pagrindinės mokyklos direktoriaus 2020 m. gegužės 26 d. įsakymu Nr. V1 - 45

**KLAIPĖDOS VITĖS PROGIMNAZIJOS KORUPCIJOS PREVENCIJOS PROGRAMA**

**2020 – 2022 M.M.**

**I. BENDROSIOS PROGRAMOS NUOSTATOS**

1. Klaipėdos Vitės progimnazijos (toliau – Progimnazija) 2020-2022 metų korupcijos prevencijos programa (toliau-Programa) skirta korupcijos prevencijai užtikrinti, šalinti prielaidas korupcijai atsirasti ir plisti Progimnazijoje.
2. Programa padės vykdyti kryptingą korupcijos prevencijos politiką, užtikrinti skaidresnę,

veiksmingesnę ir viešesnę Progimnazijos darbuotojų, dirbančių pagal darbo sutartis veiklą.

3. Programos strateginės kryptys – korupcijos prevencija ir antikorupcinis švietimas.

1. Programa parengta 3 metų laikotarpiui ir įgyvendinama vadovaujantis Programos įgyvendinimo priemonių planu.

**II. SITUACIJOS ANALIZĖ**

1. Klaipėdos Vitės progimnazija – biudžetinė įstaiga, savo veiklą grindžia Lietuvos Respublikos Konstitucija, Vyriausybės nutarimais, Švietimo ir kitais įstatymais, Švietimo ir mokslo ministro įsakymais, savivaldybės tarybos sprendimais, mero potvarkiais, administracijos direktoriaus įsakymais, kitais teisės aktais.
2. Progimnazija teikia priešmokyklinį, pradinį ir pagrindinį ugdymą, organizuoja nemokamą mokinių maitinimą ir mokinių nemokamą pavėžėjimą į mokyklą ir atgal. Vykdydama pagrindines veiklas Progimnazija išduoda pradinio ir pagrindinio išsilavinimo pažymėjimus, pradinio ir pagrindinio ugdymo pasiekimų pažymėjimus. Išduodant šiuos dokumentus laikomasi griežtos atsiskaitomybės Klaipėdos savivaldybės administracijos Švietimo skyriui.
3. Progimnazijos internetinėje svetainėje skelbiami darbuotojų atlyginimų vidurkiai. Viešieji pirkimai vykdomi, vadovaujantis Viešųjų pirkimų įstatymu ir patvirtintomis Progimnazijos viešųjų pirkimų taisyklėmis. Viešųjų pirkimų informacinėje sistemoje skelbiamas pirkimų planas. Progimnazijos bendruomenė informuojama apie metinį biudžetą, lėšų panaudojimą, sprendžiami lėšų taupymo klausimai. Direktorius steigėjui pateikia privačių interesų deklaraciją.
4. Kasmet mokslo metų pradžioje mokiniai ir mokinių tėvai yra supažindinami su mokinių pažangos ir pasiekimų vertinimo tvarka.
5. Antikorupcinio švietimo temos kasmet integruojamos į istorijos, geografijos, žmogaus saugos mokomuosius dalykus ir klasių vadovų veiklą.

**III. PROGRAMOS TIKSLAI IR UŽDAVINIAI**

10. Programos tikslai:

10.1. didinti visuomenės pasitikėjimą Klaipėdos Vitės progimnazija (toliau – Progimnazija), siekti didesnio procedūrų skaidrumo, viešumo, atskaitingumo visuomenei;

10.2. ugdyti Progimnazijos mokinių nepakantumą korupcijai;

10.3. užtikrinti skaidrų ir racionalų prekių, darbų ir paslaugų pirkimą bei savivaldybės ir valstybės biudžeto lėšų efektyvų panaudojimą.

11. Programos tikslams pasiekti numatomi uždaviniai:

11.1. pašalinti prielaidas, sudarančias sąlygas Progimnazijos darbuotojams pasinaudoti tarnybine padėtimi;

11.2. maksimaliai padidinti priimamų sprendimų viešumą ir skaidrumą;

11.3. vykdyti Progimnazijos mokinių antikorupcinį švietimą;

11.4. sustiprinti viešųjų pirkimų priežiūrą;

11.5. užtikrinti skaidrų ir efektyvų savivaldybės ir valstybės biudžeto lėšų panaudojimą.

**IV. BAIGIAMOSIOS NUOSTATOS**

1. Programa įgyvendinama pagal Programos įgyvendinimo priemonių planą.

2. Už konkrečių Programos priemonių įgyvendinimą atsako priemonių plane nurodyti

vykdytojai.

3. Programa įsigalioja nuo 2020 m. rugsėjo 1 d.

4. Programa skelbiama mokyklos interneto svetainėje (www.vitesmokykla.lt).